Egeanmeren merenkulkumuseo

Egeanmeren merenkulkumuseo (kreik. Ναυτικό Μουσείο Αιγαίου, Naftikó Mouseío Aigaíou) on museo Mýkonoksen kaupungissa eli Chórassa Mýkonoksen saarella Kreikassa. Se esittelee Egeanmeren alueen merenkulkuhistoriaa ja erityisesti kauppalaivaston historiaa ja perinteitä. Museo on perustettu vuonna 1983 ja avautui vuonna 1985. Se toimii Mýkonoksen kaupungin keskustassa perinteisessä 1800-luvulla rakennetussa talossa. Kokoelmat Museo esittelee Egeanmeren alueen merenkulkua antiikin ajoita nykypäiviin saakka. Sen kokoelmiin kuuluu merenkulkuun liittyvää esineistöä, navigointivälineitä, laivojen pienoismalleja ja karttoja sekä piirroksia, valokuvia ja muita dokumentteja. Museon puutarhassa on antiikin aikaisia hautakiviä, jotka ovat peräisin Mýkonokselta ja Delokselta ja kertovat haaksirikoista. Lähteet Aiheesta muualla Kuvia tai muita tiedostoja aiheesta Egeanmeren merenkulkumuseo Wikimedia Commonsissa Ναυτικό Μουσείο Αιγαίου – Aegean Maritime Museum (Arkistoitu – Internet Archive). Museon verkkosivut. (kreikaksi) (englanniksi)